Μάγια Μελάγια

Η Μελπομένη Τσιριγώτη (Αθήνα, 29 Φεβρουαρίου 1928 – 27 Δεκεμβρίου 2014), γνωστή με το καλλιτεχνικό όνομα ως Μάγια Μελάγια, υπήρξε ερμηνεύτρια του μεταπολεμικού ελληνικού ελαφρού, λαϊκού και αρχοντορεμπέτικου τραγουδιού, καθώς και ηθοποιός του θεάτρου, ιδιαίτερα της επιθεώρησης και του κινηματογράφου.

Βιογραφία
Γεννήθηκε στην Πλάκα στις 29 Φεβρουαρίου 1928. Από το 1947 έως το 1954 υπήρξε ζευγάρι με τον Γιώργο Μουζάκη. Το 1965 παντρεύεται έναν ομογενή επιχειρηματία των ΗΠΑ, και μένουν μαζί ως τον θανάτό του, το 1980. Απεβίωσε στην Αθήνα στις 27 Δεκεμβρίου 2014, σε ηλικία 86 ετών. Κηδεύθηκε παρουσία ελάχιστου κόσμου στο Κοιμητήριο Ζωγράφου.

Σταδιοδρομία
Ξεκίνησε τη σταδιοδρομία της το 1946 για να γνωρίσει μεγάλη επιτυχία τις δεκαετίες του 1950 και του 1960 στις νυχτερινές πίστες, στο θεατρικό πάλκο, αλλά και στον κινηματογράφο. Τραγούδησε κυρίως ελαφρολαϊκά και αρχοντορεμπέτικα. Το 1965 μεταναστεύει στην Αμερική, λόγω του γάμου της και αποσύρεται προσωρινά από το τραγούδι. Με τον θάνατο του συζύγου της, το 1980, επιστρέφει στην Ελλάδα, όπου εμφανίζεται σε μαγαζιά δευτέρας διαλογής αλλά και στην επαρχία όπου την καλούν για εμφανίσεις. Το 1981, κατά τη διάρκεια εμφάνισης της στον Πύργο Ηλείας, υπέστη εγκεφαλικό επεισόδιο και αποσύρθηκε οριστικά από το τραγούδι.

Κατά την 50χρονη καλλιτεχνική της παρουσία συνεργάστηκε με πολλούς του χώρου της και κυρίως με τον Μανώλη Χιώτη, ενώ φέρεται να αποτελούσε για μεγάλο χρονικό διάστημα τη μούσα του Γιώργου Μουζάκη. Η Μάγια Μελάγια υπήρξε η δασκάλα της Σοφίας Λόρεν στο τραγούδι Τι 'ναι αυτό που το λένε αγάπη που τραγούδησε στην ταινία Το παιδί και το δελφίνι και έγινε διεθνής επιτυχία. Νονός του καλλιτεχνικού της ονόματος ήταν ο Ορέστης Λάσκος.

Δισκογραφία
 Τα τραγούδια μιας ζωής
 Αξέχαστα τραγούδια
 Το πεπρωμένο μου
 Ανθολογία

Φιλμογραφία
ΈτοςΤίτλοςΡόλος1956Η άγνωστος τραγουδίστριαΠοιος θα πληρώσει το μάρμαρο;1957Τρεις τρελλοί ντετέκτιβςΚατά λάθος μπαμπάςΡαντεβού με τον έρωταΤσαρούχι, πιστόλι, παπιγιόνΛόλα1958Η φτώχεια θέλει καλοπέρασηΝίνα, φίλη Νικολάκη1960Αγαπούλα μουτραγουδίστρια1961Ματωμένα στέφαναΜαριγώΚαπετάνιος για κλάματα τραγουδίστρια1963Λίγο πριν ξημερώσει1964Δίψα για ζωήΟ θαλασσόλυκοςτραγουδίστριαΈνας ζόρικος δεκανέαςΜπέλα Μαράκη1983Η παρεξήγηση1987Η βασίλισσα της ρέγγαςΣουλτάνα

 Θεατρικές παραστάσεις 
Κατάλογος βασικών πληροφοριών θεατρικών παραστάσεων στις οποίες η Μ. Μελάγια συμμετείχε.

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1949/1950 Δώδεκα και πέντε   Θέατρο Σαμαρτζή  Ελληνική Θεατρική Περίοδος 1951/1952 Βασίλισσα της νύχτας  Νέος Μουσικός Οργανισμός Θέατρο Ακροπόλ Τάκης Μουζενίδης Ελληνική Θεατρική Περίοδος 1951/1952 Να τι θα πη Αθήνα  Νέος Μουσικός Οργανισμός Θέατρο Ακροπόλ Απόλλων Γαβριηλίδης

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές

Βιβλιογραφία
 Περικλής Τ. Ματαράγκας: Οι φίλοι από τα παλιά. Η Μάγια Μελάγια και οι φίλοι, Εκδόσεις «Σιγαρέτα», 2008

Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί μουσικού θεάτρου